Uitstel vir "vet" SA-man | Maroela Media
Albert en Marthie Buitenhuis Foto: guardianlv.com
"Buitenhuis sal egter nie oor die volgende twee jaar kwalifiseer vir staatsgesondheidsorg nie," het Nikki Kaye van die departement van immigrasie gesê.
Dié man van Suid-Afrika, wat nou 130 kg weeg, het twee maande gelede appèl aangeteken by die minister van immigrasie toe sy hernuwingsaansoek vir 'n werksvisum afgekeur is weens die druk wat sy vetsug glo op Nieu-Seeland se gesondheidstelsel sou plaas. Toe Buitenhuis en sy vrou Marthie egter ses jaar gelede van Suid-Afrika na Nieu-Seeland verhuis het, het hy 160kg geweeg. Sy jaarlikse werksvisum is glo telkens sonder enige probleme hernu, tot vanjaar.
Kaye sê sy het "'n besluit gemaak" om 'n ekstra 23 maande grasie aan Buitenhuis toe te ken nadat sy die inligting hersien het wat tot die dreigement van deportasie gelei het. "Onder hierdie reëling is hy nie geregtig op staatsgesondheidsorg nie, en sal hy enige gesondheidsuitgawes self moet dek," het Kaye gesê.
Buitenhuis was nie dadelik vir kommentaar beskikbaar nie.
'n Woordvoerder vir die departement van immigrasie in Nieu-Seeland het in Julie gesê dat Buitenhuis se werksvisum afgekeur is, aangesien sy vetsug 'n "noemenswaardige risiko" inhou vir diabetes, hoë bloeddruk, hartprobleme en slaapapnee. "Dit is belangrik dat alle migrante 'n aanvaarbare standaard van gesondheid handhaaf om kostes en druk op die Nieu-Seelandse gesondheidsorg te minimaliseer," het die woordvoerder gesê.
SA-man "te vet" om in Nieu-Seeland te woon
Deel van: Gesondheid, Nuus, Wêreldnuus
Ek het alweer gemengde gevoelens … kan net nie verstaan hoe hy dan in die eerste plek met sy 160 kilo's daar aanvaar is nie, en nou is hy 'n risiko.
Hier in die "goeie" Suid-Afrika is die hele "parlimint" te kort vir hul gewig ! Waarheen kan ons hulle verban ?
O hel nou kan ek ook nie emigreer na Nieu-Seeland toe nie. Dammmm!!
Wow, dit is 'n besonderse wet wat in SA toegepas kan word om die aantal oorgewig poetoevreters te veminder.
Hierdie lui westerse eetgewoontes sal moet stop. Gooi brood weg, brood is vir kinders, gooi melk weg melk is vir babas, gooi gebak weg, elke dag is nie n verjaarsdag of krismis nie. gooi suiker weg, suiker is gif. Gooi icecream weg icecream is vir laerskool kinders. Gooi Simba chips weg, Simba chips is vir hoërskoolkinders. Gooi pastye weg, pastye is vir hengelaars langs n dam. Eet wat oorbly en sien hoe kom die killos af.